**Messe for Borg bispedømmeråd 31/8 2016.’**

Tekst: 16. søndag i treenighetstiden(04.09.2016)

v/ Frank Oterholt, prest/rådgiver

**Prekenen begynner på side 3.**

**Evangelium**

**16** Men hva skal jeg sammenligne denne slekten med? Den ligner barn som sitter på torget og roper til hverandre:
    **17** ‘Vi spilte på fløyte for dere,
          men dere ville ikke danse.
          Vi sang klagesanger,
          men dere ville ikke sørge.’
**18** For Johannes kom; han verken spiste eller drakk, og folk sier: ‘Han har en ond ånd i seg.’ **19** Menneskesønnen kom; han spiser og drikker, og de sier: ‘Se, for en storeter og vindrikker, venn med tollere og syndere!’ – Men Visdommen har fått rett, det bekrefter gjerningene hennes.»[**Matt 11,16-19**](http://www.bibel.no/Nettbibelen?query=SyXGjvFYqNIZbs4N/mRmrf2S27pVEMXTlCzag9xt1xlmXiJ9KR3Z5t6eFfmb9N6M/NnT40TYQ9/vbiQcmCcooQ==)

**Lesetekst 1**

**1** Visdommen har bygd seg hus
          og hugget til sine sju søyler.
    **2** Hun har slaktet fe og blandet vin,
          og hun har dekket bordet.
    **3** Hun har sendt tjenestejentene ut,
          hun roper oppe fra høydene i byen:
    **4** «Du uerfarne, vend deg hit!»
          Hun sier til den som er uten forstand:
    **5** «Kom og spis av maten min
          og drikk av vinen jeg har blandet. [Ordsp 9,1-5](http://www.bibel.no/Nettbibelen?query=mKLqs5jrV6HbobG74/9mo/ishGuyv9Kp7y58SDeGtHrPxhuqJ0vkkJJuYns6e13R3DQIFAJkF6+lLrePZpvBzw==)

**Lesetekst 2**

**18** For ordet om korset er dårskap for dem som går fortapt, men for oss som blir frelst, er det Guds kraft. **19** Det står jo skrevet:
          *Jeg vil ødelegge de vises visdom,*
          *og de klokes klokskap vil jeg gjøre til intet.*
**20** Hvor er da de vise, hvor er de skriftlærde, hvor er denne verdens kloke hoder? Har ikke Gud vist at verdens visdom er dårskap? **21** For da verden ikke brukte visdommen til å kjenne Gud i hans visdom, besluttet Gud å frelse dem som tror, ved den dårskapen som vi forkynner. **22** For jøder spør etter tegn, og grekere søker visdom,**23** men vi forkynner en korsfestet Kristus. Han er en snublestein for jøder og dårskap for hedninger, **24** men for dem som er kalt, både jøder og grekere, er Kristus Guds kraft og Guds visdom. **25** For Guds dårskap er visere enn menneskene, og Guds svakhet er sterkere enn menneskene. [1 Kor 1,18-25](http://www.bibel.no/Nettbibelen?query=yYAOW1g5DEgYQbwhVIg0iukKnDnZABiQWHko06DsFzcYdWndWk/eFkXS420CyNYSyObNfU2S5PKuMpEdCho7vg==)

**Fortellingstekst**

**11** Da talte Herren til Moses: **12** «Jeg har hørt hvordan israelittene klager. Si til dem: I skumringen skal dere få kjøtt å spise, og i morgen tidlig skal dere få mette dere med brød. Dere skal kjenne at jeg er Herren deres Gud.»
    **13** Da det ble kveld, kom det vaktler og dekket leiren, og om morgenen lå det et lag med dugg rundt leiren. **14** Da duggen forsvant, var ørkenen dekket av et fint, kornet lag. Det var som fint rim på jorden. **15** Da israelittene så det, sa de til hverandre: «Hva er det?» For de visste ikke hva det var. Og Moses sa til dem: «Det er det brødet Herren har gitt dere å spise. **16** Dette er det påbudet Herren har gitt: Sank av dette så mye som dere kan spise, en omer per hode. Dere skal hente til dem som bor i teltet, etter hvor mange dere er.» **17** Det gjorde israelittene. Noen sanket mye, andre lite.**18** Da de målte det i forhold til en omer, hadde den som hadde sanket mye, ikke noe til overs. Og den som hadde sanket lite, manglet ingenting. Alle hadde sanket så mye mat som de trengte. [2 Mos 16,11-18](http://www.bibel.no/Nettbibelen?query=utY2AwCVpP5hb7pn9FUBswbCyclQtuuCiJkjdr6ozTpQvoQb7zyi542o4NU45jldpCaXq2D/69G/j2KjmMcJyQ==)

**PREKEN**

Frank Oterholt, prest/rådgiver

**Hvem vil være med på leken?**

Da vi var samlet her til morgenmesse 2. juni, handlet teksten om at ”de bar små barn til Jesus” ([Mark 10,13-16](http://www.bibel.no/Nettbibelen?query=YmBo4edP7WIz7Y/NDJcwVRcJ4ViG94NqZce7r6H0pVy241vuX6K0tLKUxGo5JJRlk8mrQoWt3FT4OA3ntWmfZA==)[[1]](#footnote-1)). Da fortalte jeg dere barnebarna mine og om den herlige barneleken jeg får del i som bestefar.

Barna lever ut sin umiddelbarhet og glede. De løfter hendene i været og løper spontant opp i armene våre[[2]](#footnote-2). De lever midt i ”meningen med livet”, midt i *herligheten*, ”herligheten” – det som i vårt greske nye testamente kalles ***doxa***[[3]](#footnote-3), som ikke bare betyr ”Guds herlighet”, men også betyr ”mening” (et ord som i dag også brukes mye i samfunnsvitenskap og psykologi).

Når vi er midt inne i ”herligheten”, i ***doxa***, midt inne i skapelsens gleder, kanskje vi er på en fest – ute på dansegulvet? - da er vi aldri i tvil om at livet har mening. Da er livet herlig. Slik er det også med barn som har det godt. De lever midt i «herligheten», når de er inne i leken.

**Spontane livsytringer**

I sommer har jeg også lest (for 3. gang) den danske presten og filosofen Knud Løgstrup sin bok ***«Skapelse og tilintetgjørelse”[[4]](#footnote-4)***. Den spontaniteten som fremkommer i barnas lek, kaller Løgstrup for ***”spontane livsytringer”***. Disse ”livsytringene” ser Løgstrup som et tegn på at Gud er til stede i sitt skaperverk. Gleden og spontaniteten, kjærligheten og tilliten er fenomener som motbeviser at livet er meningsløst og absurd, sier Løgstrup.

Den spontane trangen etter å hjelpe dem som lider, er også skaperens gave. Dette er fenomener som er der før vi får tenkt oss om. Spontaniteten og tilliten var til stede i verden før etikk og normer lærte oss hvordan vi skal handle. Dette er ”Skapelse”. De spontane og suverene livsytringene vitner om Guds nærvær i vår virkelighet, sier Løgstrup.

Skapelsens gleder – men også tilintetgjørelsens sorger, er en del av livet. Vi lever midt mellom disse to motpolene. Sommerlandet Italia, hvor nordmenn opplever maten og vinens gleder, - det samme landet byr også på jordskjelv, død og tilintetgjørelse. Vi er ikke lovet noe «evig liv» i denne tilværelsen, sier Løgstrup. Det vi er lovet, er ”Guds rike”, men det er noe helt annet, det er noe nytt som skal komme siden.

**Det minnes vi på i Nattverdens måltid**, som både gjenspeiler Jesus´ død (tilintetgjørelsen) og håpet om det store måltidet i Guds rike (Ny-skapelsen). Men her i livet må vi leve med skapelsens gleder og tilintetgjørelsens sorger.

**Teksten:** Kommende søndags tekst handler igjen om barn, barn som leker de to mest grunnleggende barnelekene i vår tilværelse:

***Bryllup*** (skaperglede) og ***begravelse*** (tilintetgjørelse)[[5]](#footnote-5).

Men så stopper leken opp. Barna blir passive, de reagerer verken på gleder eller sorger, de har mistet de spontane og suverene livsytringene.

**Jesus sier dette i kommende søndags prekentekst:**

**16** Men hva skal jeg sammenligne denne slekten med? Den ligner barn som sitter på torget og roper til hverandre:
    **17** ‘Vi spilte på fløyte for dere,
          men dere ville ikke danse (Bryllupet).
          Vi sang klagesanger,
          men dere ville ikke sørge (Begravelsen).

Det er sin samtid Jesus snakker til gjennom lignelsen om de passive barna som sitter på torget. Det er voksne, religiøse mennesker – altså *”Guds barn”* - som i lignelsens form er som halvdøde barn som ikke lenger reagerer på livets gleder og sorger. De vil ikke lenger ***”være med på leken”***. De er grepet av likegyldighet. Ånden har sluknet. **De ser ikke lenger Gud i skaperverkets gleder**. Nå er de bare kritiske, kritiske til døperen Johannes’ håpløse konservatisme, og kritiske til Jesus´ liberale holdninger til fattige og utstøtte. «Tenk at han er sammen med umoralske mennesker», sier de:

***18****For Johannes kom; han verken spiste eller drakk, og folk sier: ‘Han har en ond ånd i seg.’****19****Menneskesønnen kom; han spiser og drikker, og de sier: ‘Se, for en storeter og vindrikker, venn med tollere og syndere!**(M*[*att 11,16-19*](http://www.bibel.no/Nettbibelen?query=SyXGjvFYqNIZbs4N/mRmrf2S27pVEMXTlCzag9xt1xlmXiJ9KR3Z5t6eFfmb9N6M/NnT40TYQ9/vbiQcmCcooQ==)*)*

**Til slutt:** Jeg tror noe av budskapet i søndagens tekst kan være dette:

Guds Ånd og Guds nærvær kommer til oss gjennom skaperverkets gleder og sorger. La oss ta i mot det, og ikke lukke oss inne! Gud er til stede i alt sitt skaperverk. Gjennom fløytespill og dans, gjennom barns lek, gjennom solnedgangen en sen kveld og gjennom sørgesalmene – midt under begravelsen. Gud er nær oss.

*”Verden er full av sakramenter”*, skrev en engelsk teolog på 1800-tallet (se: R. Arendt (1998), tænkning og tro, Gad forlag, 4.udg.). Med det mente han alle de skapergavene Gud rekker mot oss hver dag. Skapergaver kan være en vakker *Soloppgang eller en vemodig solnedgang, vennlige ord fra en venn, barnets latter, daglig brød og dødens hvile”.* Alt er gaver fra Gud vår skaper.

**Sakramental åndelighet**

Også gjennom gudstjenestens sakramenter formidler Gud sin skaper- ånd til oss. Ånden er ikke skilt fra den materielle og kroppslige virkeligheten som vi lever under. Guds nærvær kommer ikke kun gjennom åndelige erfaringer i vårt sinn og vårt følelsesliv. Nei, Gud går her på jorden. Skaperen er nøkternt til stede i hele sitt skaperverk.

Derfor er luthersk spiritualitet og åndelighet opptatt av å forkynne at vi møter Gud gjennom naturens mange under, gjennom hender som hjelper og helbreder og gjennom alle de spontane livsytringene som vi opplever hver eneste dag, i barnas lek så vel som i livets tunge stunder.

Og fremfor alt:

Gjennom de hellige sakramentene, gjennom vannet, vinen, brødet, og ordet fra Guds munn. Her møter vi Gud, fordi vi *”tror på Gud Fader, himmelens og jordens skaper”* (1. trosart.).

***Ære være Faderen og Sønnen og Den Hellige Ånd, som var, er og blir en sann Gud fra evighet og til evighet. Amen.***

# Ca. 7 min.

# Om suverene livsytringer

Se: [http://denstoredanske.dk/Sprog,\_religion\_og\_filosofi/Religion\_og\_mystik/Almen\_etik/suver%C3%A6ne\_livsytringer](http://denstoredanske.dk/Sprog%2C_religion_og_filosofi/Religion_og_mystik/Almen_etik/suver%C3%A6ne_livsytringer)

**Om tvungne livsytringer**

Se: <http://www.lyngby-kirke.dk/LBH_foredrag/Kier_og_Loegstrup.htm>

**Løgstrup mot Kirkegaard**

Frank Oterholt:

Det er i ”oppgjøret med Kirkegaard” at Løgstrup tar avstand fra Kirkegaards vektlegging av at det å vinne sin egen identitet (‘velge seg selv’), skjer gjennom de avgjørende valgene i livet. Dette er overveide handlinger.

Løgstrup mener derimot at identiteten ligger i vår umiddelbarhet (en skapergave). Der er vi oss selv, originale fra Skaperens hånd.

Kirkegaards ståsted impliserer lange prosesser med etisk refleksjon og moralske valg, mens Løgstrup sier at umiddelbarheten, tilliten, kjærligheten – alle de spontane livsytringene som gjør oss til mennesker – lå der i skaperverket, lenge før LOVEN (etisk refleksjon og moral) ble gitt.

**Les mer her** (Kilde: note 5, under):

*”Det som Kierkegaard beskæftiger sig med i hele sit forfatterskab, og som han betragter som den største vanskelighed, nemlig at vælge sig selv, dette er mennesket umiddelbart i følge Løgstrup. Løgstrup samlede sin kritik i Opgør med Kierkegaard fra 1968, hvor han erklærer: ”Vinde sin identitet og blive et selv skal mennesket lade gå for sig bag om ryggen på sig ved at overlade det til de suveræne livsytringer” (s.116).*

*Løgstrup opløser selvet til fordel for det umiddelbare, ureflekterede, spontane, dette gælder også for Jesus af Nazareth.[[6]](#footnote-6)*

**VI. Den modsatte bevægelse hos Løgstrup og Kierkegaard**
K.E. Løgstrup markerer den moderne tidsalder ved at forskubbe tyngdepunktet fra Gudsforholdet til vores indbyrdes forhold til hinanden. Således erklærer Løgstrup: ”Evigheden har inkarneret sin fordring på os i den inter-personale situation og i de suveræne livsytringer” (*Opgør med Kierkegaard*, s.116). Hvor Løgstrup søger tilbage til det umiddelbare, ureflekterede og spontane, så at mennesket vinder sin identitet derigennem, drejer det sig for Kierkegaard om at nå frem til at blive sig selv i den lidenskabelige afgørelse. ”

**Litteratur**

* Løgstrup, K.E. (2008), Skabelse og tilintetgørelse, 3. udg. (dansk) Gyldendal.
* Nils Astrup Dahl, Matteusevangeliet.
1. Teksten for sønd 160605\_3.\_soendag\_i\_treenighetstiden\_3.\_rekke. [↑](#footnote-ref-1)
2. Sml. Løgstrup 2008:324, om barns lek. [↑](#footnote-ref-2)
3. **Doxa** (from ancient Greek δόξα, "glory", "praise" from δοκεῖν dokein, "to appear", "to seem", "to think" and "to accept") is a Greek word **meaning** common belief or popular opinion. [**Doxa - Wikipedia, the free encyclopedia**](https://en.wikipedia.org/wiki/Doxa) https://en.wikipedia.org/wiki/**Doxa** [↑](#footnote-ref-3)
4. Se litteraturhenvisning under. [↑](#footnote-ref-4)
5. Se Nils Astrup Dahl, Matteusevangeliet. [↑](#footnote-ref-5)
6. <http://www.lyngby-kirke.dk/LBH_foredrag/Kier_og_Loegstrup.htm> [↑](#footnote-ref-6)